GiliGold/VAD_KnessetCorpus huggingface dataset:
אופיר כץ:
 חוק היסוד מורכב משני סעיפים וחוק בתי המשפט מורכב משמונה סעיפים
אופיר כץ:
 אף על פי כן ולאחר שעות ארוכות מאוד של פיליבסטר והסתייגויות בוועדת החוקה, וכן שימוש בכל כלי פרלמנטרי אפשרי וחלק מהם גם אפילו בהגזמה, מהצבעות של 5,000 שעות בוועדה השארתם 30 שעות לכל חוק, כלומר 60 שעות, שזה כמובן מספר שעות לא ריאלי ושאיננו מתאים לחלוטין לשבוע של סוף מושב
אפרת רייטן:
מי כתב את זה, זה אתה או היועצים המשפטיים?
קריאה:
זה הכנה לבג"ץ
אופיר כץ:
שעלינו להצביע בו גם על התקציב שמורכב ממספר רב של חוקים
זאב אלקין:
התקציב ייגמר ביום אחד
קריאה:
27 ו-27
אופיר כץ:
הם אמרו לי 30 ו-30
אופיר כץ:
 תנו לי לסיים ואני אאפשר לכם
אופיר כץ:
      לכן אני אאלץ בצער להפעיל סעיף 98
אופיר כץ:
 ניסיתי מספר פעמים לדבר אתכם ולהגיע להסכמות, אך אתם מעדיפים וכך גם אמרתם, שאני אפעיל את סעיף 98 כדי שתוכלו אחר כך כמובן לטעון כנגדו
אופיר כץ:
 בניגוד למה שהיה פה בכנסת ה-24, אני ממש השתדלתי שלא לעשות שימוש מסיבי ב-98 ואיפה שאפשר היה לדבר, כן הגענו להבנות ללא 98, ולתת לכם זמנים מספקים, אך אני מבין שכאן הבקשה שלכם היא שאפעיל סעיף 98 ולכן אשתמש - - - כשמדובר בשבוע אחרון לכנס שיש בו גם תקציב
אפרת רייטן:
אנחנו ביקשנו 98?
אופיר כץ:
כן, אני רציתי לדבר
אופיר כץ:
 אמרתם לי, אין מה לדבר
מירב בן ארי:
אין מה לדבר
מירב בן ארי:
 אין הסכמות
אפרת רייטן:
מישהו אמר לך, תפעיל 98?
אופיר כץ:
נאמר לי, אין מה לדבר, אתה תפעיל 98 אם אתה רוצה את השעות שאתה רוצה
זאב אלקין:
אדוני היושב-ראש, אפשר הערה לסדר?
זאב אלקין:
לפי מה שמתפרסם, אני לא יודע אם זה אמת או לא
מירב בן ארי:
עמית סגל פירסם
זאב אלקין:
אני מניח שגם אתה לא יודע אבל זה חלק מההתנהלות
זאב אלקין:
 יכול להיות שעוד חצי שעה או משהו כזה נשמע מראש הממשלה על כך שהוא לא מביא את החקיקה הזאת וזאת החלטתו בכנס הזה
זאב אלקין:
 אני מציע, אחד, לבקש פטור מחובת הנחה בכזה מצב
זאב אלקין:
 אני חושב שזה לעשות מכולנו בדיחה
זאב אלקין:
 הרי הוועדה הזאת, מותר לה להתכנס בשעות המליאה, כבר אמרנו, בנושא הזה
זאב אלקין:
 אני מציע, במקום שנצביע על בקשה, כבר פתחנו פה מליאה ביום ראשון אחרי כל הוויכוח שהיה והסברתם שבלי יום ראשון הזה אי אפשר לסגור את הכנס והמליאה הייתה ריקה
זאב אלקין:
 כל מה שקרה שם זה השבעה של ח"כ חדש
אופיר כץ:
מצד אחד אתה כן מתייחס לאירועים שקורים ואתה אומר, יכול לקרות עוד משהו אז בוא נדחה
אופיר כץ:
 מצד שני, כשאתמול היה אמור להיות דיון אז אתה אומר, תיראה, בסוף לא היה דיון
ינון אזולאי:
אלקין, ולהזכיר לך שביום חמישי אמרת, לא צריך לפתוח מליאה ולעשות, ואנחנו בהמלצתה של היועצת המשפטית אמרנו, כן נפתח
ינון אזולאי:
 בסופו של דבר פתחנו בשביל להניח את התקציב
ינון אזולאי:
 לא תמיד מה שאתה אומר זה נכון
זאב אלקין:
על הנחת תקציב הסברתם
זאב אלקין:
 אני מציע שלא נתבזה
זאב אלקין:
 הרי הפעלה של 98 על חקיקה כל כך משמעותית זה אירוע דרמטי
זאב אלקין:
 אנחנו בוודאי לא ביקשנו ולא מסכימים לו
זאב אלקין:
 יותר מזה, אם זה לא מובא בכנס הזה, אז מה שביקשנו, 27 שעות על כל חוק, יש שני חוקים, זה סביר ונורמלי
אופיר כץ:
זה ממש לא סביר
זאב אלקין:
בהחלט שכן
זאב אלקין:
 על חוק הנבצרות היה 25 שעות
אופיר כץ:
חוק הנבצרות 16 שעות
אפרת רייטן:
אנחנו הורדנו
זאב אלקין:
לא, נתת לנו לחלק את הזמן
זאב אלקין:
 יכול להיות שגם פה נגיע כשזה יגיע
אופיר כץ:
אתם אמרתם לי שאתם לא רוצים
אופיר כץ:
 אני הצעתי לכם לחלק את הזמן
זאב אלקין:
אתה יודע היום שרוב הסיכויים - - -
אופיר כץ:
אני לא יודע כלום
אופיר כץ:
 אני הייתי צריך להיות עכשיו בראשי קואליציה
אופיר כץ:
 אני פה אתכם, אז אני לא יכול לדעת
מירב בן ארי:
אז כנראה שתם הטקס
אפרת רייטן:
אז אולי תלך לראשי קואליציה
אפרת רייטן:
 זה נראה לי יותר חשוב ואז נדע מה קורה פה
אופיר כץ:
רע לכם שאני פה אתכם?
אפרת רייטן:
חס וחלילה
מירב בן ארי:
שמישהו יכניס אתכם לחדר אחד ותדברו, ותשחררו כאן את האנשים
מירב בן ארי:
 אנחנו בעד הידברות
זאב אלקין:
אני מציע, אל תבזה את כולנו
זאב אלקין:
 הרי ממילא לא תתחילו בזה
זאב אלקין:
יש תקציב, יש מינוי של דודי אמסלם
זאב אלקין:
 יש מספיק יומיים קדימה במה להתעסק
מירב בן ארי:
הוא בא עם חליפה אתמול
מירב בן ארי:
 מאתמול הוא עם חליפה
זאב אלקין:
אם יחליט ראש הממשלה שהוא רוצה להביא את החקיקה, תכנס אותנו היום בשעות צוהריים, אנחנו פה כל היום, ותקבל החלטה
זאב אלקין:
 נתווכח או שנסכים, לא נסכים
אפרת רייטן:
אנחנו פה
אפרת רייטן:
 זה גם ביזוי של הכלי עצמו
אפרת רייטן:
 זה כלי פרלמנטרי מאוד אגרסיבי
מירב בן ארי:
אולי נעבור ל-ה' כי זה חוק שלי
אופיר כץ:
לא, אני התחלתי את סעיף 1
זאב אלקין:
על ההצעה שלי, הצעה לסדר - - - , לא להתייחס להצעה ספציפית 98 כי לא שמת - - -
אופיר כץ:
אין פה הצעות לסדר
אופיר כץ:
 אני אמרתי מה ההצעה
זאב אלקין:
מה ההצעה?
אופיר כץ:
אה, מה מבחינת שעות?
זאב אלקין:
אבל אני מציע לפני שנעבור לזה, בוא נכריז על הפסקה, תשמע מה אומר ראש הממשלה - - -
מירב בן ארי:
גם יש מליאה עכשיו
מירב בן ארי:
 יש הצעת אי-אמון
מירב בן ארי:
 אנחנו פה גם ככה
אפרת רייטן:
אפשר עוד חצי שעה
אופיר כץ:
ההצעה היא כך - - -
מירב בן ארי:
 נתתי אישור לשגית לקיים את ועדת כנסת במקביל למליאה
מירב בן ארי:
 דיברנו על זה אתמול ב-01:00 בלילה או אני כבר לא זוכרת, אולי 22:00
מירב בן ארי:
 תסגור את האירוע הזה, באמת סתם מיותר
אפרת רייטן:
אני חושבת שלעשות זילות בכלים פרלמנטרים שלא לצורך זה דבר שפוגע עוד יותר במעמד של הכנסת ובסמכות של ועדת הכנסת, לכן אסור להשתמש בכלי הזה כל זמן שיש אלטרנטיבה אחרת
אפרת רייטן:
 היא אלטרנטיבה מאוד זמינה, שמדובר על חצי שעה-שעה ואפשר אז להתכנס שוב
אפרת רייטן:
 כולנו נמצאים פה
מירב בן ארי:
אפשר לעבור ל-ג'? זה פשוט חוק שלי
אופיר כץ:
לא, לא, אני רוצה להקריא את ההצעה - - -
מירב בן ארי:
את ההצעה של אלקין, מה החלטת?
אופיר כץ:
לא, את ההצעה שלי ל-98
מירב בן ארי:
רגע, אבל יש לנו דיון
אופיר כץ:
אני מתקדם
מירב בן ארי:
לאן אתה מתקדם?
אופיר כץ:
אני ממשיך לפי סדר-היום
מירב בן ארי:
אני חייבת להגיד לך משהו
מירב בן ארי:
 הפורום הזה מלווה אותך בוועדת הכנסת
מירב בן ארי:
 כל הכנס הזה, כמה שהוא כנס הזוי ומטורלל, הפורום הזה ידע באמת לבוא, ומה שנקרא לצלוח את השעות הקשות של חברי הכנסת
מירב בן ארי:
 כל מי שיושב פה בקואליציה/אופוזיציה יודע שככה התנהלנו כל הכנס באחריות, עם זה שבאמת היה תקופה באמת קטסטרופה
מירב בן ארי:
      אני באה להגיד לך משהו כזה: הפורום הזה היה איתך, הוכיח את עצמו
מירב בן ארי:
 עכשיו בא והציע לך הצעה שהיא ראויה בעיניי: אחד, יש לנו עכשיו מליאה וחברי כנסת צריכים לדבר באי-אמון, בעיקר מהאופוזיציה, גם בקואליציה
מירב בן ארי:
 דבר שני, אנחנו פה לאורך היום
מירב בן ארי:
 בוא נראה מה קורה, איך מתגלגל ונחזור לפה להמשיך את הדיון
מירב בן ארי:
 אנחנו לא אומרים, אל תקיים דיון
מירב בן ארי:
 המדינה בוערת, הוציאו כתבים, יש עניין שהולכים עכשיו לסוג של לא יודעת מה, ראש הממשלה או יו"ר הכנסת
מירב בן ארי:
 תעצור את זה
מירב בן ארי:
 למה עכשיו סתם נעשה? סתם יבזה אותך, באמת, ועוד אחרי שיגידו לך לא
אופיר כץ:
טוב, תודה
מירב בן ארי:
אתה לא מקבל את ההצעה?
אופיר כץ:
קודם כל אני עושה סבב דוברים
מירב בן ארי:
עכשיו אני רוצה להגיד על ה-98 הזה
אופיר כץ:
אז תגידי על ה-98
מירב בן ארי:
אני חושבת שהאירוע הזה הוא אירוע - - -
זאב אלקין:
עוד לא הציגו אותו
אופיר כץ:
אתם לא נותנים לי להציג
מירב בן ארי:
אז תציג
זאב אלקין:
כי אנחנו כרגע מציעים לך לא לקיים את הדיון
מירב בן ארי:
רצינו הצעה לסדר בשבילך, לא לקיים את הדיון
יוראי להב-הרצנו:
אם לא מקבלים אנחנו נשמח להתייחס
מירב בן ארי:
ברור
מירב בן ארי:
 קודם כל יציג
מירב בן ארי:
     (היו"ר ינון אזולאי)
אפרת רייטן:
אדוני היו"ר, אמרתי את זה גם בוועדת החוקה ואני אגיד את זה גם עכשיו
אפרת רייטן:
 אני חושבת שיש פה רגעים שבהם תפקידי היו"רים מקבלים משמעות הרבה יותר רחבה וגדולה מהניהול הבסיסי של הישיבה הזאת
אפרת רייטן:
 אני פונה אליך, ובניגוד להצהרה של מפלגת הציונות הדתית שקוראת לכל מה שקורה עכשיו, שעצירת החקיקה תהיה כניעה לאלימות, לאנרכיה, לסרבנות, לעריצות המיעוט, מדובר פה באמת בבושה ואתם מתבקשים עכשיו לגלות אחריות ומנהיגות כדי לעשות רגע סטופ, לעשות עצירה מתודית אפילו כדי לא לבזות לא אותנו, לא אתכם ולא את הכלים הפרלמנטרים ואת המעמד של הכנסת
אפרת רייטן:
 זאת האחריות שלכם
אפרת רייטן:
      אנחנו מדברים הרבה מאוד על הפרדת רשויות, אנחנו מדברים מאוד על המעמד של הכנסת
אפרת רייטן:
 התרענו כאן פעם אחר פעם שבעצם הרשות החזקה ביותר זה הרשות המבצעת, הממשלה
אפרת רייטן:
 זה הזמן שלכם כחברי כנסת להראות שאנחנו טועים, להראות שהנה כנסת ישראל יודעת עכשיו לעמוד והיא הריבון והיא יודעת לעשות רגע עצירה אמיתית ולקחת אחריות על כל הטרללת הזאת, ולא לתת עכשיו לא לקיצוניים בחוץ ולא לממשלה להכתיב כאן עבורנו ועבורכם את המהלכים שקורים פה עכשיו בכנסת
אפרת רייטן:
     (היו"ר אופיר כץ)
אפרת רייטן:
אני אשלים כי דיברתי אל ממלא המקום שלך שעושה עבודה מצוינת בהקשבה
אפרת רייטן:
 אני חושבת שזה הזמן שלכם, אופיר, להרים את הראש רגע מהאירוע הזה
אפרת רייטן:
 כשאנחנו מדברים פה עכשיו על פטור מחובת הנחה, זה אחד מהכלים הפרלמנטריים שיש פה לכנסת
אפרת רייטן:
 הכנסת היא חשובה
אפרת רייטן:
 אתם אמרתם את זה כל הזמן
אפרת רייטן:
 המעמד של הכנסת, הסמכות של הכנסת בעיניי העם
אפרת רייטן:
 אנחנו הבבואה בעיניי הציבור איך המדינה הזאת נראית, ואתם צריכים עכשיו לעצור
מירב בן ארי:
אתה הולך והוא מחליף אותך?
אופיר כץ:
סליחה
מירב בן ארי:
למה הפארסה הזאת? אנחנו הסכמנו לקיים ועדת כנסת במקביל למליאה
מירב בן ארי:
 אם אופיר כץ מנהל את הדיון, אז עכשיו הוא יחליף אותו
מירב בן ארי:
 למה אתם עושים את זה? החוק שלך גם ככה ירד
אפרת רייטן:
אתם רוצים למשוך את הזמן עד שתתקבל החלטה בממשלה?
אופיר כץ:
לא, לא, את יכולה להמשיך
אופיר כץ:
 תסיימי
אופיר כץ:
 אני מקריא את ה-98 שאני מפעיל, רק תסיימי
אפרת רייטן:
אני שואלת האם אתה מתכוון להמשיך עם הפטור מחובת הנחה לאור הדברים שקורים פה?
אפרת רייטן:
ממשיך, כלומר עדיין באטימות בלי להקשיב לרחש ולדברים שאנחנו אומרים פה בצורה עניינית
אפרת רייטן:
 ממשיך עם הפטור מחובת הנחה
מירב בן ארי:
למה אתה עושה את זה?
אפרת רייטן:
אל תבואו אלינו אחר כך בטענות שאין עם מי לדבר
אופיר כץ:
שמעתי
אופיר כץ:
 אז ה-98, 33 שעות, 4 שמיות, 140 הצבעות במליאה - - -
מירב בן ארי:
140 הסתייגויות?
אופיר כץ:
כן, ושעת הצבעה שאני אמסור לכם
מירב בן ארי:
על שני החוקים 33?
אפרת רייטן:
שעת הצבעה?
מירב בן ארי:
תסגור את הכנסת, חבל על הזמן
מירב בן ארי:
 חבר'ה, תודה שבאתם גם היום
מירב בן ארי:
 למה לעשות שעת הצבעה? למה את מסכימה לשעת הצבעה?
אפרת רייטן:
איך אתם מפעילים עלינו 98?
חמד עמאר:
אם יש לך 33 שעות, למה אתה נותן שעת הצבעה? יש 33 שעות לדבר
חמד עמאר:
 אתה לא יכול לתת שעת הצבעה
חמד עמאר:
 אתה לא תחליט כאן
אופיר כץ:
אתה מוכן לא לצעוק?
חמד עמאר:
אני לא צועק
אופיר כץ:
קריאה ראשונה, חמד עמאר
אופיר כץ:
 קריאה שנייה, חמד עמאר
חמד עמאר:
תירגע אתה
חמד עמאר:
 אתה לא יכול לקבוע שעת הצבעה כשנתת 33
אופיר כץ:
קריאה שלישית
אופיר כץ:
 צא החוצה בבקשה
חמד עמאר:
לא הזהרת אותי אפילו פעם אחת
אופיר כץ:
שלוש פעמים הזהרתי אותך
יוראי להב-הרצנו:
אפשר לקבל את ההתייחסות של היועצת המשפטית לוועדה? זה 98 סופר אולטרה קשיח
יוראי להב-הרצנו:
 מה זה הדבר הזה?
אפרת רייטן:
נכון
אפרת רייטן:
 גם 33 וגם שעת הצבעה?
אופיר כץ:
לא רציתם לדבר, אז מה אתם מצפים?
אפרת רייטן:
מה זאת אומרת לא רצינו לדבר?
אופיר כץ:
לא רציתם לדבר, להגיע להסכמות, אז אני משתמש - - -
אפרת רייטן:
סליחה, כל הזמן להשתמש בסיסמה הזאת, לא רצינו לדבר
אפרת רייטן:
 זה סיסמה ריקה
אפרת רייטן:
 אנחנו לא מדברים? אנחנו נמצאים פה כל הזמן ורק מדברים
אפרת רייטן:
 איך אפשר לבוא ולהגיד כזה דבר? אנחנו מנסים להגיע פה לאיזה שהן הסכמות
אפרת רייטן:
 אנחנו שמים על השולחן שמדובר פה בשני חוקי יסוד שמשנים פה בתכלית את מדינת ישראל, אחד מהם, אבל חוקים מהותיים ותיקונים מהותיים, ואנחנו באים ואנחנו אומרים לכם את הדברים האלה בצורה מאוד ברורה ואתם אומרים לנו שאין עם מי לדבר? מה אנחנו עושים פה כל הזמן אם אנחנו לא מדברים איתכם? אופיר, מה אתה מציע? אני לא מצליחה להבין את ההצעה הזאת
אופיר כץ:
זה לא הצעה
אופיר כץ:
 ההצעה הייתה שניסיתי לקבוע - - -
אפרת רייטן:
מה אתה מציע?
מטי צרפתי הרכבי:
להמשיך עם הדיניין בכול הכוח
אופיר כץ:
כמו שלכם יש הסתייגויות של 5,000 הסתייגויות, זה הכלי שעומד
זאב אלקין:
אבל אתה הולך פה על חסר תקדים
אופיר כץ:
מה חסר תקדים בזה?
זאב אלקין:
קודם כל קביעת שעת הצבעה
זאב אלקין:
 לא עשינו את זה בסעיפי 98 עד עכשיו, וזה כמובן פגיעה מאוד קשה בזכויות שלנו כאופוזיציה כי למעשה אתה אומר, תדברו לקירות, אני הולך הביתה, אני אחזור בשעה שאני קבעתי כי נוח לי
זאב אלקין:
 אתה לוקח מאיתנו את הדבר הבסיסי, לעצור מתי שאנחנו רוצים
זאב אלקין:
 יכול להיות שהיה לכם לא נעים בחוק הנבצרות וקצת נלחצתם כשעצרנו בהפתעה, אבל זאת לא סיבה לקחת מאיתנו את הכלי הזה
זאב אלקין:
 הסתדרתם
זאב אלקין:
 אז וסרלאוף משך שעתיים, לא נורא
אופיר כץ:
גילינו את וסרלאוף
זאב אלקין:
אז מה הבעיה?
אופיר כץ:
טוב, בוא, אני רוצה להמשיך בסבב
זאב אלקין:
שנייה, אני מתייחס עכשיו לתוכן
זאב אלקין:
 לא התייחסתי לתוכן
אופיר כץ:
אוקיי, טוב
זאב אלקין:
 הצעתי הצעה לסדר-יום לדחות את הוועדה
אופיר כץ:
בוועדת הכנסת אין הצעות לסדר-יום
אופיר כץ:
אני לא עושה הצעות לסדר-יום בוועדת הכנסת
זאב אלקין:
אתה לא עושה אבל זכותי כחבר כנסת לבקש להציע
אופיר כץ:
אני לא אישרתי לך אבל לא משנה
אופיר כץ:
 תתקדם
זאב אלקין:
עכשיו לגבי גופה של ההצעה
זאב אלקין:
 הפעלה של סעיף 98 בנסיבות האלה כשמדובר על חקיקה דרמטית ועוד יש פה שני חוקים
זאב אלקין:
 כל מה שביקשנו זה 27 שעות על כל אחד מהם
זאב אלקין:
 זה זמן סביר
זאב אלקין:
 זה למעשה אומר שתוך יום אפשר לסיים דיון על חוק אחד, אחר כך תוך יום על עוד חוק ולהצביע
זאב אלקין:
 עצם הפעלה של 98 פה היא דורסנית
זאב אלקין:
 בחוק מסוג כזה, בעיניי זה אחת מהסיבות בכלל לפסול אותו והיא פגיעה משמעותית מאוד בהליך החקיקה, כי אתה לוקח מאיתנו את הזכות המהותית שלנו להסתייג
זאב אלקין:
     דבר שני, אחרי שאתה עושה את זה, הכלים שאתה מפעיל פה הם דרקוניים
זאב אלקין:
 תסתכל מה אתה עושה
זאב אלקין:
 אתה נותן על שני חוקים רק 33 שעות בלבד כשהיה לנו במצטבר 54 על שני החוקים
זאב אלקין:
 אתה מוריד את זה ל-33 שעות שזה בעיניי ירידה דרמטית על דבר כל כך דרמטי
זאב אלקין:
 זה אחד מהחוקים הכי דרמטיים שחוקקו פה במדינת ישראל, במחלוקת מאוד קשה
זאב אלקין:
 תסתכל מה קורה ברחובות, ואתה פוגע דרמטית ביכולת שלנו להתנגד ולהציע הסתייגויות
זאב אלקין:
 אתה מגביל אותנו בעד כמות ההסתייגויות
זאב אלקין:
 מה זה 140 הצבעות? אנחנו על חוקים אחרים הצבענו פה 250, הצבענו 300
זאב אלקין:
 מה יש? אתה ממילא מגביל אותנו בשמיות, אז יש בעיה להצביע 300 הצבעות או 400? מאיפה המספר הזה 140?זה מספר סופר דרקוני שהוא גם לא מאפשר לנו אפילו להביא להצבעה הסתייגויות שחשובות לנו
זאב אלקין:
 כמה אלפי הסתייגויות הוגשו לחוק הזה
אפרת רייטן:
5,400
זאב אלקין:
להגביל את זה ל-140 הצבעות זה סופר דרקוני
זאב אלקין:
      עכשיו תסתכל מה אתה עושה בשמיות
זאב אלקין:
 זה שני חוקים
זאב אלקין:
 כמה הצעת? 4 שמיות על שני חוקים ביחד? זה שתי הצבעות שמיות על חוק אחד
זאב אלקין:
 אני לא זוכר בנסיבות כאלה לחקיקה כל כך דרמטית דורסנית מסוג כזה
זאב אלקין:
 זה פגיעה מהותית בהליך החקיקה
זאב אלקין:
 אני מתריע בפניך
זאב אלקין:
 יכול להיות שאתם רוצים בכוונה להביא לפסילה של החוק כי אתם כבר הסתבכתם איתו ולא יודעים מה לעשות איתו, אז אם זאת המטרה, תגידו את זה על השולחן, שאתם כבר מתפללים שמישהו יושיע אתכם מהמבוי הסתום שאליו הגעתם ופשוט יפסול לכם את החוק, אז החלטתם פשוט לדרוס את כל הנהלים של סדרי דיון נורמלי
זאב אלקין:
     ההצעה שמובאת כאן, א', אין מקום לסעיף 98
זאב אלקין:
 ב', 98 כפי שאתה מפעיל אותו בצורה חסרת תקדים ודרקונית ודורסנית היא פגיעה מהותית בהליכי חקיקה ואני אשמח לשמוע את הייעוץ המשפטי לכנסת
זאב אלקין:
 שגית הייתה פה
זאב אלקין:
 אני אשמח לשמוע אותה מה היא חושבת
אפרת רייטן:
אי אפשר להצביע לפני ששומעים את הייעוץ המשפטי
אפרת רייטן:
יש את היועצת המשפטית של הוועדה
זאב אלקין:
כמובן אני אגיד, אני מניח שזה ברור מאליו, שברגע שאתה מפעיל 98 ומצמצם אותנו דרמטית בהסתייגויות, אנחנו נשלוט על ההחלטה איזה הסתייגויות ינומקו ועל ידי מי וכמה זמן, כי אנחנו בסוף צריכים מ-5,000 לצמצם את זה למספרים שאתה תקבע פה
אופיר כץ:
לא יהיה לכם את החלוקה הזאת כמו שעושים בדרך כלל לפי איך שאתם רוצים
אופיר כץ:
 אתה יכול להוריד את ההסתייגויות
זאב אלקין:
מה זאת אומרת להוריד את ההסתייגויות?
משה טור פז:
תגיד לי, אתה אמיתי? להוריד את ההסתייגויות?
זאב אלקין:
ברגע שאתה לוקח ממני את הרוב המוחלט מההסתייגויות שלי, אתה צריך להשאיר לי את השליטה, לי ולכל האופוזיציה, איזה הסתייגויות ועל ידי מי ינומקו
זאב אלקין:
 לא היה מצב כזה שב-98 גם קבעת לי שאני צריך ללכת - - -
אפרת רייטן:
אין דבר כזה
אפרת רייטן:
 אין תקדים
ולדימיר בליאק:
אני לא זוכר
משה טור פז:
אין ולא יהיה
אפרת רייטן:
אנחנו צריכים לשמוע את היועצת המשפטית מגיבה על הטענות האלה
אופיר כץ:
אז אתם מוותרים על זכות הדיבור?
אפרת רייטן:
לא, אנחנו דיברנו
אפרת רייטן:
 יש פה עוד ח"כים
זאב אלקין:
היועצת המשפטית לכנסת, אם היא בכלל רואה פה הצדקה להפעלת 98 בצורה כמו שאתה מציע
מירב בן ארי:
אני לא דיברתי על 98, דיברתי על הצעה לסדר
אפרת רייטן:
ועל הפטור מחובת הנחה
אופיר כץ:
אז בבקשה, את יכולה לדבר על 98
מירב בן ארי:
אני רוצה להבין איך הגענו למצב הטראגי הזה שבו ברגע שהמדינה נשרפת, במקום לבוא שנייה ולהתנהג בצורה אחראית, הנה, רואים את זה אצל דרעי 2 שהסיר את החוק
מירב בן ארי:
 למה אתה בכלל מקיים את הדיון הזה? אתה לא יודע אפילו מה ראש הממשלה חושב
מירב בן ארי:
 אתה לא יודע מה יו"ר המפלגה שלך חושב
מירב בן ארי:
 למה אתה עושה את זה? ולמה אתה בכלל לוקח חלק באירוע הזה?
אופיר כץ:
מה את רוצה ממנו?
מירב בן ארי:
הוא יודע בדיוק מה אני רוצה
ינון אזולאי:
אני באתי בשביל החלק הראשון, שאת צריכה לפרגן
מירב בן ארי:
שצריך לעצור את החקיקה
מירב בן ארי:
 אריה אמר את זה
מירב בן ארי:
 ראש המפלגה שלך אמר שצריך לעצור
אפרת רייטן:
אז אנחנו ממשיכים בדיון של חוק דרעי 2? הורדתם את זה
אופיר כץ:
איזה דיון?
אפרת רייטן:
היה צריך להיות עכשיו המשך
אופיר כץ:
היה
אופיר כץ:
 הסתיים
מירב בן ארי:
אריה דרעי מתנגד לרפורמה הזאת
משה טור פז:
סליחה, נפתחת מליאה, צריך לסגור את הדיון
מירב בן ארי:
לא, אנחנו נתנו אישור
מירב בן ארי:
 לך תעשו סדר במפלגות שלכם ותבואו לפה
מירב בן ארי:
 למה אתם מושיבים פה עכשיו כל כך הרבה ח"כים?
ינון אזולאי:
לא הבנתי
ינון אזולאי:
 כרגע אמרת שדרעי עשה סדר
ינון אזולאי:
 עכשיו את אומרת שצריך לעשות סדר?
מירב בן ארי:
למה אתה פה? אז אולי לא קיבלת את המסר
מירב בן ארי:
שאתה תסגור את הדיון המיותר הזה
אופיר כץ:
אוקיי, סיימת מירב?
מירב בן ארי:
 תשמע, כשאתה ישבת פה בכנסת והתעסקת בחוק המושחת הזה של המתנות, שתודה לאל - - -
משה טור פז:
מתנות קטנות
משה טור פז:
 יום אחד יקראו לך, עמית הלוי מתנות קטנות
ולדימיר בליאק:
קינלי, זה לא קטנות
ולדימיר בליאק:
 זה מתנות גדולות
משה טור פז:
עמית מתנות קטנות יקראו לך על הביזיון הזה
אופיר כץ:
אני מבקש שקט
אפרת רייטן:
ראית אתמול את השריפה באיילון? זה היה גם בגלל חוק המתנות
מירב בן ארי:
החוק המושחת הזה - - -
אופיר כץ:
מירב בן ארי, את בקריאה ראשונה
מירב בן ארי:
על מה קריאה ראשונה?
אופיר כץ:
את בקריאה ראשונה
עמית הלוי:
אני מאשר שלא קראת את החוק
משה טור פז:
סליחה, אנחנו חברי ועדה
מירב בן ארי:
אני קראתי
אפרת רייטן:
ציפיתי לשמוע את היועצים המשפטיים ואת נציב שירות המדינה
משה טור פז:
עמית הלוי - - -
אופיר כץ:
חבר הכנסת טור פז, אתה בקריאה ראשונה
אפרת רייטן:
גם הייעוץ המשפטי לא קרא את זה וגם הנציב לא קרא את זה?
אופיר כץ:
אפרת רייטן, קריאה ראשונה
אפרת רייטן:
וגם הייעוץ המשפטי לא קרא את זה? אף אחד לא קרא את זה, רק אתם?
משה טור פז:
רק אתה יותר חכם מכולם, עמית הלוי
אופיר כץ:
חבר הכנסת טור פז, קריאה שנייה
אופיר כץ:
 אפרת רייטן, קריאה שנייה
ולדימיר בליאק:
חוק 5 מיליון שקל למשפחת נתניהו
ולדימיר בליאק:
 אתה רציני? בחייך
אופיר כץ:
ולדימיר, איפה אתה?
ולדימיר בליאק:
אני כאן
מירב בן ארי:
מורחים אתכם בזפת - - -
אופיר כץ:
מירב - - -
מירב בן ארי:
אני יוצאת לשתות מים
אופיר כץ:
תשתי
משה טור פז:
אנחנו פה בעבורה
משה טור פז:
 שתי מים, מירב
אופיר כץ:
יוסף עטאונה, נרשמת, אתה רוצה לדבר?
אופיר כץ:
מיכל שיר
מיכל שיר סגמן:
החודשיים וחצי האחרונים היו, אני חושבת, בין ההזויים ביותר שמדינת ישראל ידעה בהיסטוריה
מיכל שיר סגמן:
 הציבור יצא לא רק אתמול בלילה
מיכל שיר סגמן:
 הציבור יוצא כבר 12 שבועות באופן רצוף כדי להתריע, כדי לנסות לעבור את קיר הברזל שהממשלה הזאת עשתה וששעטה לעבר הפיכה שלטונית
מיכל שיר סגמן:
      אני באופן אישי לא חושבת שנתניהו הולך לעצור
מיכל שיר סגמן:
 אני אומרת את זה בצער
מיכל שיר סגמן:
 הוא ינסה לזרות קצת חול בעיניים של האנשים ולהמשיך
מיכל שיר סגמן:
 זאת ההנחה שלי
מיכל שיר סגמן:
 אני אומרת את זה בכאב
זאב אלקין:
מיכל, כנראה שלא עקבת אחרי החדשות
זאב אלקין:
 משפחת נתניהו יצאה להתייעצות סיעתית
משה טור פז:
רגע, מי לא יעצור, יאיר נתניהו או בנימין נתניהו?
מיכל שיר סגמן:
אני מקווה שאני אתבדה אבל זאביק, אנחנו עזבנו את הליכוד על הרבה פחות, ופשוט מצופה מחברי הכנסת של הליכוד - - -
זאב אלקין:
פשוט ראינו את הנולד
דן אילוז:
פשוט קיבלת ג'וב
מיכל שיר סגמן:
הדוצ'ה מקיסריה ובנו, הבייבי דוצ'ה ימשיכו בהפיכה המשטרית הזו, שחברי הכנסת של הליכוד יקבלו את האומץ להסתכל לציבור בעיניים ולעשות את מה שנכון
דן אילוז:
יש אנשים שמדברים בעד ערכים
דן אילוז:
 היא לא אחד מהם
דן אילוז:
 קיבלה ג'וב
מיכל שיר סגמן:
מי אמר את זה?
דן אילוז:
אני אמרתי את זה פה
דן אילוז:
 אני יושב פה
מיכל שיר סגמן:
מה שמך?
דן אילוז:
דן
מיכל שיר סגמן:
אני לא מכירה אותך
אפרת רייטן:
אתה נכנסת עכשיו בנורווגי?
דן אילוז:
כן, כן
אפרת רייטן:
מה זה צריך להיות? מה זה הדיבור הזה, קיבלה ג'וב?
מיכל שיר סגמן:
 כשלך יהיה את האומץ להסתכל - - -
דן אילוז:
היא החליפה מפלגות בשביל ג'וב
אפרת רייטן:
אז מה? קיבלה ג'וב
ולדימיר בליאק:
אולי אתה קיבלת ג'וב?
מיכל שיר סגמן:
רק כדי להסתכל לציבור בעיניים ולעשות את מה שנכון למען הציבור, אז תוכל לדבר
מיכל שיר סגמן:
 מאוד נוח לשבת בספסלים האחוריים ולצקצק
מיכל שיר סגמן:
תפסיקו לצקצק, חברי הליכוד, תתחילו לעשות את מה שמצופה מכם ולדאוג לציבור
אפרת רייטן:
תמשיכו עם החיוך הזה המרוח על הפרצוף שלכם
אפרת רייטן:
 תיראו לאן זה הוביל אתכם
אפרת רייטן:
 איזה חוצפה
מיכל שיר סגמן:
לא, הם פשוט לא יודעים מה זה אומץ
מיכל שיר סגמן:
 הם לא יודעים מה זה לצאת מאזור הנוחות
מיכל שיר סגמן:
 הם לא יודעים מה זה לעזוב בית
דן אילוז:
את לא יודעת מה זה לעזוב בית, לעלות לארץ
מיכל שיר סגמן:
אני יודעת מה זה לעזוב בית
מיכל שיר סגמן:
 אני יודעת מה זה 30 שנה לתת את החיים שלך בשביל תנועה
מיכל שיר סגמן:
 אני יודעת
דן אילוז:
ברור
מיכל שיר סגמן:
ואני יודעת מה זה להסתכל לציבור - - -
דן אילוז:
אז רגע, מחנה ממלכתי או יש עתיד?
מיכל שיר סגמן:
כן, אני יודעת את זה
מיכל שיר סגמן:
 אתה, לא היה יכול להיות לך את האומץ
דן אילוז:
מה את, מחנה ממלכתי או יש עתיד?
מיכל שיר סגמן:
אתה נמצא שתי דקות בתנועת הליכוד, שתי דקות בכנסת - - -
דן אילוז:
לא נכון
דן אילוז:
 מאז שעליתי לארץ
מיכל שיר סגמן:
שתי דקות - - - גם בעולם כולו ואין לי מושג מי אתה
דן אילוז:
מחנה ממלכתי או יש עתיד? תעני
מיכל שיר סגמן:
בסוף כדי לעשות את הדבר הנכון למען הציבור צריך אומץ
משה טור פז:
מיכל שיר עכשיו ברשות דיבור ולא אתם, עם כל הכבוד
מיכל שיר סגמן:
לכם אין אומץ
מיכל שיר סגמן:
 מנזר השתקנים
מיכל שיר סגמן:
וההיסטוריה לא תשכח לכם את זה לעולם, שלא עשיתם את הדבר הנכון למען הציבור
מיכל שיר סגמן:
 שמרתם על הכיסא
דן אילוז:
לא קיבלתי תשובה אם זה מחנה ממלכתי או יש עתיד
דן אילוז:
 אני עוד לא יודע
מיכל שיר סגמן:
לפחות הייתי בליכוד יותר שנים ממה שאתה חי
דן אילוז:
את יודעת בן כמה אני? אולי תבדקי קצת
דן אילוז:
 לכן מה? בגדת בערכים שלך
מיכל שיר סגמן:
אני הייתי בתנועת הליכוד יותר שנים מהשנים שאתה חי בהן
מיכל שיר סגמן:
 אין לך בושה?
דן אילוז:
מה זה רלוונטי?
מיכל שיר סגמן:
אתה יודע מה זה להסתכל לתנועה שצמחת בה 30 שנה - - - ?
אופיר כץ:
מיכל שיר, סיימת?
מיכל שיר סגמן:
זה הוא
אופיר כץ:
לא, לא, את פנית אליו שוב פעם
אופיר כץ:
 זהו, סיימת
מיכל שיר סגמן:
הממשלה הזאת סיימה
אופיר כץ:
בבקשה, חברת הכנסת שלי מירון
שלי טל מירון:
תודה אדוני היושב-ראש
שלי טל מירון:
 קודם כל אני רוצה לחזק את חברתי, חברת הכנסת מיכל שיר, אחת הנשים היותר אמיצות שאני מכירה, באמת, שהולכת עם האמת שלה ועם הערכים שלה, ומקבלת החלטות קשות ברגעי האמת
שלי טל מירון:
 אני מחזקת אותך, מיכל, את אישה חזקה ומדהימה וקיבלנו אותך בזרועות פתוחות
שלי טל מירון:
 אנחנו אוהבים אותך ומחזקים אותך
שלי טל מירון:
      דבר שני, בעודנו יושבים כאן ודנים בכל מיני סעיפים לכאן ולשם, אנחנו קוראים על הדרמה שמתחוללת גם בוועדת חוץ וביטחון, שבה נאמר לנו שזו לא העת להחליף שר ביטחון למדינת ישראל
שלי טל מירון:
 כולנו צריכים לשאול את עצמנו מדוע ומה עומד לנגד טובת המדינה? אם כרגע יוצאת הודעה כזאת, זה אומר שיש כאן סכנה ברורה ומיידית ואסור לנו להתעלם ממנה
שלי טל מירון:
 גם שר הביטחון אתמול אמר במילותיו שלו
שלי טל מירון:
 למה אנחנו לא מתייחסים לזה? ראש הממשלה לשעבר, בנט, מתראיין בתקשורת ואומר שכל אויבנו מתכננים חזיתות נגדנו, מתאגדים כנגדנו, ובמה אנחנו עוסקים, בסעיף הזה ובסעיף ההוא
שלי טל מירון:
      בנוסף לזה יש ישיבה של ראשי הקואליציה שבה עוד פעם מתחילה הסחטנות הפוליטית, אז שוב פעם נשים את השיקולים הפוליטיים לפני טובתה של מדינת ישראל
שלי טל מירון:
 אני קוראת לכולם להתעשת
שלי טל מירון:
 סעיף זה, סעיף אחר, זה לא מעניין
שלי טל מירון:
 המדינה גדולה מכולנו פה, מהכיסאות של כולנו
שלי טל מירון:
 הכיסאות שלנו לא חשובים
שלי טל מירון:
 הג'ובים לא חשובים
שלי טל מירון:
 חשובה מדינת ישראל
שלי טל מירון:
 תתעשתו
שלי טל מירון:
     (היו"ר ינון אזולאי)
ינון אזולאי:
      חברת הכנסת דבי ביטון נמצאת? לא נמצאת
ינון אזולאי:
 חבר הכנסת יוראי להב הרצנו לא נמצא
ינון אזולאי:
     חבר הכנסת ולדימיר בליאק, בבקשה
ולדימיר בליאק:
תודה אדוני ממלא מקום יושב-ראש הוועדה
ולדימיר בליאק:
 האמת שאני אהיה קצר
ולדימיר בליאק:
 אני ביליתי מספר שעות הלילה עם המפגינים בצומת שילת
ולדימיר בליאק:
 באמת אירוע יוצא דופן לעיר שלי מודיעין-מכבים-רעות
ולדימיר בליאק:
 התמלאתי בגאווה שזו המדינה שלי ואלה האזרחים של המדינה הזאת
ולדימיר בליאק:
     אני חושב שבבוקר הזה להמשיך עם בליץ החקיקה זה פשוט ביטוי הכי מובהק של ניתוק של הקואליציה הזאת מהסנטימנט שקיים היום ברחובות
ולדימיר בליאק:
 אני לא רוצה להאריך
ולדימיר בליאק:
 אני פשוט מתחנן, עצרו את זה עכשיו
ולדימיר בליאק:
 זה לא רלוונטי, זה לא יהיה רלוונטי
ולדימיר בליאק:
 ההפיכה הזאת לא תעבור, ואם לא הבנתם את זה הלילה, אז אתם באמת מנותקים
ינון אזולאי:
 חבר הכנסת מתן כהנא, מוותר
ינון אזולאי:
     חברת הכנסת מטי צרפתי
מטי צרפתי הרכבי:
בוקר טוב ממלא מקום היושב-ראש
מטי צרפתי הרכבי:
 אתמול נפל דבר בישראל ונתניהו הוכיח שהוא איבד את שיקול דעתו בניגוד לאזהרות של שר הביטחון, של ראש השב"כ, של ראש המוסד, והוא פועל בחוסר אחריות שמסכן את ביטחון המדינה וביטחון ישראל
מטי צרפתי הרכבי:
      אתמול לקח רבע שעה שהמוני ישראל יצאו לרחובות על מנת להזהיר על המצב המסוכן שאנחנו כמדינה נמצאים ונגררים אליו, סכנה קיומית אמיתית
מטי צרפתי הרכבי:
 המוני ישראל זה לא אופוזיציה
מטי צרפתי הרכבי:
 בהמוני ישראל נמצאים גם אזרחים שהצביעו למפלגות הקואליציה
מטי צרפתי הרכבי:
 30 ראשי רשויות פתחו הבוקר בשביתת רעב כאן ליד הכנסת
ולדימיר בליאק:
40
מטי צרפתי הרכבי:
זה הרבה יותר ממה שקורה בחדר הזה
מטי צרפתי הרכבי:
 זה הרבה יותר מאופוזיציה וקואליציה